Ministru kabineta noteikumu „Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts „Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”” (turpmāk – MK noteikumu projekts) ir izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu, kā arī atbilstoši Labklājības ministrijas rosinātajiem grozījumiem MK 2011. gada 25. janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75) (izsludināti 28.09.2017. Valsts sekretāru sanāksmē (VSS-1015)). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts ir izstrādāts, lai precizētu darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” (turpmāk – pasākums) pasākuma īstenošanas nosacījumus, tai skaitā atbalstāmo darbību izmaksu pozīcijas.Ņemot vērā iepriekš minēto, ir nepieciešams veikt atbilstošus grozījumus MK 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi” (turpmāk – MK noteikumi Nr.835), tai skaitā:**1)** atbilstoši Labklājības ministrijas rosinātajiem grozījumiem MK noteikumos Nr.75 veikt tehnisku precizējumu MK noteikumu Nr.835 3.2., 3.3. un 3.4. apakšpunktā papildinot ar vārdiem “šajā periodā nav bijusi uzskatāma par darba ņēmēju vai pašnodarbināto atbilstoši likumam „Par valsts sociālo apdrošināšanu” ilgāk par diviem mēnešiem bez pārtraukuma” (*MK noteikumu projekta 1.punkts*). Grozījumi ierosināti, lai nodrošinātu vienotu/skaidru tiesību normas interpretāciju, tai skaitā ievērojot Bezdarbnieku un darba meklētāju atbalsta likumu, proti, atbilstoši Bezdarbnieku un darba meklētāju atbalsta likuma 12.panta pirmās daļas 1.punktam, viens no bezdarbnieka statusa zaudēšanas pamatiem ir darba ņēmēja vai pašnodarbinātā statusa iegūšana saskaņā ar likumu „Par valsts sociālo apdrošināšanu”, izņemot šā statusa iegūšanu uz laiku līdz diviem mēnešiem, ja par to paziņots Nodarbinātības valsts aģentūrai, kā arī izņemot iesaistīšanos aktīvajos nodarbinātības pasākumos. Atbilstoši šai normai bezdarbnieks var tikt nodarbināts termiņā līdz diviem mēnešiem un saglabāt bezdarbnieka statusu. Šādai īstermiņa nodarbinātībai ir pagaidu vai sezonāls raksturs un šāda nepastāvīga nodarbinātība nerisina bezdarba problēmu. Lai pasākumā varētu iesaistīt bezdarbniekus, kuri īslaicīgi strādājuši, bet šajā periodā saglabājuši bezdarbnieka statusu, MK noteikumu projekts paredz, ka pasākumā iesaista nelabvēlīgākā situācijā esošos bezdarbniekus, tostarp ilgstošos bezdarbniekus – personas, kas ir bijušas bez darba vismaz 12 mēnešus (šajā periodā nav bijušas uzskatāmas par darba ņēmējiem vai pašnodarbinātajiem atbilstoši likumam „Par valsts sociālo apdrošināšanu” ilgāk par diviem mēnešiem bez pārtraukuma).Ierosinātie grozījumi ir saistīti ar MK noteikumu Nr.75. 80.punktā ietvertajiem nosacījumiem un precizē normas būtību.**2)** lai izvairītos no nepieciešamības izmaiņu gadījumā grozīt normatīvos aktus attiecībā uz nosacījumiem, kas ir atrunāti citos normatīvajos aktos, precizēt pasākuma īstenošanas nosacījumos atsauci (MK noteikumu Nr.835 21.punkts), tai skaitā precizēt saistošos MK noteikumu Nr.835 punktus, ka izmaksas (un to apmērus) pasākuma atbalstāmām darbībām plāno atbilstoši MK noteikumiem Nr.75 (*MK noteikumu projekta 2., 3., 4., 5. un 7.punkts*). MK noteikumu projekts neparedz mērķa grupas nodrošinājuma izmaksu maksimālā apmēra ierobežojuma atcelšanu, tādējādi netiek ietekmētas pasākuma kopējās izmaksas un uzraudzības rādītāju sasniegšana.MK noteikumu projektā ierosinātie grozījumi, kas ietverti:- 2.punktā – ir saistīti ar MK noteikumu Nr.75. 174.7punktā ietvertajiem nosacījumiem un nemaina normas būtību;- 3.punktā – ir saistīti ar MK noteikumu Nr.75. 71., 84., 88. un 87.punktā ietvertajiem nosacījumiem un nemaina normas būtību;- 4.punktā – ir saistīti ar MK noteikumu Nr.75. 88.3.apakšpunktā ietvertajiem nosacījumiem un nemaina normas būtību;- 5.punktā – ir saistīti ar MK noteikumu Nr.75. 20.7punktā ietvertajiem nosacījumiem un nemaina normas būtību;**3)** nodrošināt vienotu pieeju/struktūru tiesību normu atspoguļošanai MK noteikumos par Labklājības ministrijas pārziņā esošo specifisko atbalsta mērķu īstenošanu, proti, saskaņā ar Finanšu ministrijas vadlīnijām Nr.2.1. “Vadlīnijas attiecināmo un neattiecināmo izmaksu noteikšanai 2014.–2020.gada plānošanas periodā” noteikt, ka projekta īstenošanas un vadības personālam papildus darba vietas aprīkojuma iegādei ir attiecināmas arī darba vietas aprīkojuma nomas izmaksas (*MK noteikumu projekta 6. punkts*).Kopumā ierosinātie grozījumi veicinās pasākuma efektīvu un kvalitatīvu ieviešanu, kā arī pozitīvi ietekmēs pasākuma mērķa grupu, jo tiks veicināta mērķa grupas iekļaušanās sabiedrībā un iekārtošanās pastāvīgā darbā, kā arī pasākumā varēs tikt iesaistīti nelabvēlīgākā situācijā esoši bezdarbnieki, tostarp ilgstošie bezdarbnieki, kuri īslaicīgi strādājuši, bet šajā periodā saglabājuši bezdarbnieka statusu, tādējādi tiks sekmēta nelabvēlīgākā situācijā esošo bezdarbnieku integrēšanās darba tirgū un samazināta darbaspēka zināšanu un prasmju neatbilstība darba tirgus prasībām. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | MK noteikumu projekts ietekmē Nodarbinātības valsts aģentūru (turpmāk – NVA) kā finansējuma saņēmēju, jo tas paredz precizēt pasākuma īstenošanas nosacījumus, tai skaitā:- redakcionāli precizēt pasākumā iesaistāmo mērķa grupu;- tehniski precizēt atbalstāmo darbību izmaksu pozīcijas, t.sk. paredzēt, ka projekta īstenošanas un vadības personālam papildus darba vietas aprīkojuma iegādei ir attiecināmas arī darba vietas aprīkojuma nomas izmaksas.Izvērtējot ierosināto grozījumu ietekmi, tai skaitā ņemot vērā iepriekš minēto un to, ka MK noteikumu projekts ietekmē pasākuma īstenošanas nosacījumus, pēc MK noteikumu spēkā stāšanās būs nepieciešams veikt attiecīgus grozījumus projektā “Subsidētās darbavietas bezdarbniekiem” (Nr.: 9.1.1.1/15/I/001).Ierosinātie grozījumi MK noteikumos Nr.75 paredz latviešu valodas mentora pakalpojumu nodarbinātajiem bēgļiem un personām ar alternatīvo statusu, kas tiks finansēts no speciālā budžeta esošā piešķīruma ietvaros. Ņemto vērā minēto, latviešu valodas mentora pakalpojumi būs pieejami arī pasākumā iesaistītajām personām, kuras ieguvušas bēgļa vai alternatīvās personas statusu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir nelabvēlīgākā situācijā esoši bezdarbnieki, kuri atbilst vismaz vienam no šādiem kritērijiem:1) persona ar invaliditāti;2) persona ir bijusi bez darba vismaz 12 mēnešus;3) persona ir bijusi bez darba vismaz 24 mēnešus;4) persona, kas ir pieaugušais ar vienu vai vairākiem apgādājamiem vai ir vecāka par 55 gadiem, ir bijusi bez darba vismaz 12 mēnešus;5) persona ir vecāka par 55 gadiem;6) persona ir ieguvusi bēgļa vai alternatīvās personas statusu.Atbilstoši NVA statistikas datiem 2017.gada jūnija beigās bezdarbnieka statusā atradās indikatīvi 66 708 personas. No reģistrētajiem bezdarbniekiem 20 381 bija ilgstošie bezdarbnieki, 8 626 bezdarbnieki ar invaliditāti, 26 069 bezdarbnieki vecumā virs 50 gadiem un 17 personas ar bēgļa vai alternatīvo statusu. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts šo jomu neskar. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts izstrādāts atbilstoši Labklājības ministrijas rosinātajiem grozījumiem MK noteikumos Nr.75.MK noteikumu projektu MK nepieciešams izskatīt vienlaikus ar MK noteikumu Nr.75 grozījumu projektu vai pēc tā izskatīšanas MK. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un no 2017. gada 13.septembra līdz 2017.gada 30.septembrim aicinot sabiedrības pārstāvjus: 1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Kopumā līdz MK noteikumu projekta izsludināšanai Valsts sekretāru sanāksmē (tai skaitā līdz 2017.gada 30.septembrim) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra.  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Ministrs Jānis Reirs

Kudļa, 67021630

Rudolfs.Kudla@lm.gov.lv